รายการระหว่างกัน 

ในปี 2544 มีรายการระหว่างกันเกิดขึ้นกับบริษัท ดาต้าเจม จำกัด บริษัท เอ็น.เอส.บี จำกัด และ บริษัท ตรงสิน จำกัด ดังมีรายละเอียดดังนี้

11.1 บริษัท ดาต้าเจม จำกัด

11.1.1 รายละเอียดเกี่ยวกับรายการระหว่างกัน

(1) ชื่อบุคคลที่มีผลประโยชน์ร่วมกัน : บริษัท ดาต้าเจม จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่และผู้บริหารบริษัทฯ ถือหุ้นเกินร้อยละ 10

(3) ประเภทธุรกิจ : พัฒนาและให้บริการในเรื่องเกี่ยวกับระบบคอมพิวเตอร์

(4) ผู้ถือหุ้นรายใหญ่ (% การถือหุ้น) : บริษัท พกกิม จำกัด 40.62%

นายสมบุญ ฟูศรีบุญ 16.67%

(5) รายการระหว่างกันระหว่างบริษัทฯ กับ บริษัท ดาต้าเจม จำกัด มีลักษณะและมูลค่า ในปี
2544 และ 2543 ดังแสดงในหมายเหตุประกอบงบการเงิน บมจ. นำสินประกันภัย
สำหรับปีบัญชีสิ้นสุดวันที่ 31 ธันวาคม 2544

2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำรายการระหว่างกันกับบริษัท ดาต้าเจม จำกัด เนื่องจากบริษัท ดาต้าเจม จำกัด เป็น Dealer จึงสามารถซื้อคอมพิวเตอร์และอุปกรณ์โดยได้รับส่วนลด บริษัทฯจึงมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์ ทำให้บริษัทฯ สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาดหรือราคายุติธรรม

คณะกรรมการบริษัทฯ ในการประชุมเมื่อวันที่ 24 ธันวาคม 2544
ได้รับทราบรายการระหว่างกันระหว่างบริษัทฯ กับบริษัท ดาต้าเจม จำกัด ที่เกิดขึ้นในปี 2544
เป็นมูลค่าทั้งสิ้น 2,257,382.01 บาท ซึ่งกรรมการทุกท่านซึ่งเข้าร่วมประชุมคณะกรรมการบริษัทฯ
ดังกล่าว มิได้แสดงความเห็นคัดค้านรายการระหว่างกันแต่ประการใด

บริษัทฯ จะมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์
หากยังสามารถที่จะจัดหาคอมพิวเตอร์และอุปกรณ์ มาให้แก่บริษัทฯในราคาที่ต่ำกว่าราคาตลาด
โดยคณะกรรมการบริษัทฯ จะเป็นผู้พิจารณาให้ความเห็นชอบต่อการทำรายการระหว่างกัน

11.2 บริษัท เอ็น.เอส.บี. จำกัด

11.2.1 รายละเอียดรายการระหว่างกัน

(1) ชื่อบุคคลที่มีผลประโยชน์ร่วมกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-------------------------------+--------------------------------+----+
| (4) ผู้ถือหุ้นรายใหญ่ (% การถือหุ้น) : | บริษ                            | %  |
|                               | ัท เอ็น.เอส.อัลลายแอนซ์ จำกัด 62.50 |    |
|                               |                                | %  |
|                               | บริษัท พกกิม จำกัด 37.50           |    |
+-------------------------------+--------------------------------+----+

รายการระหว่างกันที่ระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2544 และ 2543 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2544

11.2.2 เหตุผล ขั้นตอนในการอนุมัติ นโยบาย และแนวโน้ม

บริษัทฯได้ทำรายการระหว่างกันกับบริษัท เอ็น.เอส.บี. จำกัด เพราะว่า เมื่อวันที่ 15 เมษายน
2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ. 2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ
    ได้เอง แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
    จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตารางเมตรของอาคารนำสินประกันภัย รวมเนื้อที่ 6,333 ตารางเมตร
    โดยไม่ต้องเสียค่าเช่า แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 709 ตารางเมตร

ในปี 2544 สัญญาเช่าพื้นที่อาคาร 81 ตารางเมตร ได้สิ้นสุดลงในวันที่ 19 กรกฎาคม 2544
คณะกรรมการบริษัทจึงได้ประชุมเมื่อวันที่ 24 สิงหาคม 2544
อนุมัติให้ต่อสัญญาการเช่าพื้นที่ดังกล่าวกับบริษัท เอ็น.เอส.บี จำกัด โดยได้ทำสัญญาเป็นหนังสือมีอายุ
3 ปี ซึ่งกรรมการทุกท่านซึ่งเข้าร่วมประชุมคณะกรรมการบริษัทฯ ดังกล่าว
มิได้แสดงความเห็นคัดค้านแต่ประการใด

อนึ่งบริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาว ที่ทำไว้กับบริษัท
เอ็น.เอส.บี จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องได้รับการอนุมัติจากคณะกรรมการบริษัทฯ

11.3 บริษัท ตรงสิน จำกัด

รายละเอียดเกี่ยวกับรายการระหว่างกัน

(1) ชื่อบุคคลที่มีผลประโยชน์ร่วมกัน : บริษัท ตรงสิน จำกัด

(1) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน ร้อยละ 10

(3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการระหว่างกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี 2544
    และ 2543 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2544

    2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เนื่องจาก บริษัท ตรงสิน จำกัด
ทำหน้าที่เป็นนายหน้าติดต่อกับตัวแทนต่างๆ แต่เดิม
ทำให้มีความคุ้นเคยและมีความสัมพันธ์อันดีกับนายหน้าของบริษัทฯ มาเป็นเวลานาน
ตัวแทนของบริษัทฯ นิยมติดต่อกับบริษัท ตรงสิน จำกัด

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน
ส่วนปริมาณธุรกิจที่นายหน้าแต่ละรายส่งให้บริษัทฯ
ขึ้นกับว่านายหน้าแต่ละรายจะได้รับงานจากตัวแทนมากน้อยเพียงใด ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปรกติ
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดยกรมประกันภัย

ความเห็นคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการระหว่างกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของ บริษัท นำสินประกันภัย จำกัด (มหาชน)
ได้ตรวจสอบรายการระหว่างกันระหว่างบริษัทฯกับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี
2544 (แบบ 56-1) และรายงานประจำปี 2544 (56-2)
แล้วมีความเห็นว่ารายการระหว่างกันข้างต้นนี้ เป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม
หรือค่าตอบแทนตามราคาตลาดทั่วไป